સરકારના કાર્યક્રમને અનુસંધાને પાલિકા દ્વારા કરવામાં આવતા આયોજનમાં એક યા બીજા કારણોસર કેટલીક વખત પ્રશ્નો ઉભા થતા હોય છે. સેવા સેતુના રાઉન્ડમાં પ્રથમ ગ્રાસે મક્ષિકા સમાન થયું હતું. પહેલા જ આયોજનમાં ભાજપની ભવાઇ બહાર આવી હતી. જેમાં ભાજપના સભ્યો જિલ્લા ભાજપના પ્રમુખના દરબારમાં હાજરી પુરાવવા ચાલ્યા જતાં આવકના દાખલામાં સહીનો પ્રશ્ને ઉહાપોહ થયો હતો. દરમિયાન આજે પણ મહેશ્વરી મેઘવાળ સમાજવાડી ખાતે યોજાયેલા કાર્યક્રમમાં જોવામાં આવે તો સરકારી રાહે કામગીરી કરી દેવામાં આવી હતી. અને કાર્યક્રમ આટોપી લેવામાં આવ્યો હોય તેવું ચિત્ર ઉપસતું હતું. ધારાસભ્ય માલતીબેન મહેશ્વરી, પ્રમુખ કાનજીભાઇ ભર્યા, માજી પ્રમુખ ગીતાબેન મ્યાત્રા, જે.પી. મહેશ્વરી વગેરે હાજર રહ્યા હતા.